السلام عليكم ورحمة الله وبركاته. الحمد لله حمدا كثيرا طيبا مباركا فيه. غير مكفي ولا مكفور ولا مودع ولا مستغنى وربنا. اللهم اطعمت وسقيت واغنيت واقنيت وهديت واجتبيت فلك الحمد على ما اعطيت. يا ربي لك
الحمد كما ينبغي لجلال وجهك وعظيم سلطانك. اللهم لك الحمد كله ولك الملك كله وبيدك الخير كله واليك يرجع الامر كله. لبيك يا ربنا وسعديك. والخير كل الخير في يديك. والشر ليس اليك. انا
بك واليك تباركت وتعاليت. استغفرك واتوب اليك اللهم صل على محمد وعلى ال محمد كما صليت على ابراهيم وعلى ال ابراهيم انك حميد مجيد. اللهم بارك على محمد محمد وعلى ال محمد كما باركت على ابراهيم وعلى ال ابراهيم انك حميد مجيد. اما بعد لا زلنا مع الموضوع الممكن
الموضوع العظيم الامانة يا جماعة. امانة النبي عليه الصلاة والسلام تحمل الرسول عليه الصلاة والسلام للمسئولية. عشان الامة تحمل المسئولية يا اخواني. ما عادش الاب بيتحمل مسئولية تعليم اولاده الصلاة. ويجي يصرخ اولادي ما بيصلوش. ما عادتش الزوجة متحملة مسئولية
دعوة زوجها لو غير ملتزم. وتيجي تبكي جوزي مش متدين وما بيصليش. ما عادش الناس متحملة المسئوليات اللي عليها. تجاه دين في الدنيا والدين يا جماعة. عايزين نتعلم الامانة. المشاهد اللي احنا بنبدأ بها الحلقة بتاعتنا النهاردة. اول مشهد مشهد النبي عليه الصلاة والسلام. واقف تحت
شجرة وقدامه الف وربعميت صحابي. والنبي عليه الصلاة والسلام صحابي صحابي بياخد ايديه ويبايعه على الموت. النبي عليه الصلاة والسلام الف وربعميت واحد على الموت. ليه ؟ لان النبي عليه الصلاة والسلام في صلح الحديبية
بعت سيدنا عثمان بن عفان الى الى ايه؟ الى الى الى الى قريش عشان يتفاوض معهم. فاشيع ان عثمان قتل بسبب خيانة وقتل واحد من المسلمين النبي لم يكن يتحمل الخيانة. النبي عليه الصلاة والسلام بايع الالف وربعميت واحد على الموت. هندخل دلوقتي وننتقم لاخونا
اللي اتقتل حتى لو الالف وربعميت واحدة يموتوا. النبي ما كانش بيستحمل الخيانة ابدا يا اخواني. ابدا المشهد التاني. الرهيب المهول مشهد بعد غزوة الاحزاب لما بنو قريظة خانوا العهد وكشفوا السغر الجنوبي في المدينة والصحابة قلوبهم فزعت وكان المشركين
ادخلوا من جنوب المدينة يقتلوا الزوجات والنساء ويعملوا الصحابة. يعني يعني يحاصروا الصحابة من ناحيتين زي ما عملوا معهم في احد وربنا سلم. فالاحزاب مشم. فالنبي عليه الصلاة والسلام داخل يستريح في بيته خلاص بقى. يعني الغزوة انتهت نرتاح. لقى سيدنا جبريل جاي له بلبس الحر
قال له يا محمد ان الملائكة لم تخلع لقمة الحرب. الملايكة لسة مصممة تحارب. يا محمد انما عليكم الى بني قريزة او كما قال جبريل انطلقوا الى بني قريظة. النبي عليه الصلاة والسلام صلى الضهر. والصحابة كلهم مستنيين يروحوا بقى كل واحد مراته طابخة له لقمة سخنة. بعد شهرين من
الحصار الرهيب لقوا النبي عليه الصلاة والسلام. دخل له واحد من الباب الشرقي للمسجد النبوي اللي هو جبريل. النبي كلمه ورجع لهم النبي قال لهم لا لين احدكم العصر الا في بني قريظة. ان الملائكة لم تخلع لقمة الحرب. ليه؟ لانهم خونة. لازم ندخل حرب الوقتي وراح حاصل
بني قريظة وحكم عليهم بالاعدام بسبب الخيانة. بسبب انهم خونة. النبي عليه الصلاة والسلام اقام معارك بسبب الخيانة. المشهد التالت. مشهد النبي عليه الصلاة والسلام. بعت صحابي رسول رسول يعني بعض الملوك زي ملك الروم في الشمال كان اسمه الحارث ابن عمير الازدي
اتقتل جيل النبي عليه الصلاة والسلام بالليل خبر القتل. النبي عليه الصلاة والسلام في صلاة الفجر كون الجيش. وكون الغزوة اللي هتطلع ترد على مقتل الحارث ابن النبي لم يكن يتحمل الخيانة. النبي اقام اربع حروب عشان عشان الخيانة. حصار بني قريظة والبيعة على الموت
في صلح قبل صلح الحديبية. وفتح مكة لما مكة نقضت العهد مع بني كعب. والنبي عليه الصلاة والسلام قال لا نصرت ان لم انصر بني كعب فتح مكة وغزوة مؤتة لما قتل الحارث ابن عمير الازدي. النبي عليه الصلاة والسلام
من الامانة بتاعته انه لم يكن يتحمل الخيانة. مطلقا عشان كده اكتر مصلح في تاريخ البشرية. اتكلم عن الامانة وتحمل المسئولية هو النبي عليه الصلاة والسلام قال رسول الله صلى الله عليه وسلم كلكم راع. كل واحد منكم في رقبته امانة قدام ربنا. وكلكم مسئول
عن رعيته. كلكم مسئول ده شعار نفسي ان احنا نعلقه في كل الشوارع يا جماعة. كلكم مسئول. حمل المسئولية. تحمل المسئولية تدخل على موظف يا استاز انا بفطر يا استاز انتم عايزينا كمان نموت وما نفطرش
يا استاز اشرب الشاي يا استاز. يا حبيبي الناس مصالحها واقفة وما حدش قادر يتكلم معها. تدخل على الدكتور في النبطية بتاعته انا تعبان وسهران طول الليل هو احنا نعمل ايه ؟ احنا عيانين مرضى في مستشفى حكومي. في مستشفى عام عايزين نتعالج
تدخل يا اخوانا قال رسول الله صلى الله عليه وسلم اذا ضيعت الامانة فانتظر الساعة. كلكم راح وكلكم مسئول عن رعيته الامام راع وهو مسؤول. حاكم الدولة هيتسأل عن رعيته. عن تسعين مليون مواطن. والرجل في اهله
فيه راع وهو مسئول هتتسأل عن مراتك. وعن دين مراتك وعلمتها الدين ولا لأ ؟ وهو مسئول عن رعيته. والمرأة في بيت زوجها راعية هتتسألي عن ولادك علمتيهم الصلاة ولا لأ وحفزتي زوجك ولا لأ وهي مسؤولة عن رعيتها والخادم في مال سيده راع
موظف اشتغل في شركة حدة او اشتغل عند حد وهو مسئول عن رعيته. النبي عليه الصلاة والسلام اكتر مصلح في تاريخ البشرية اتكلم عن الامانة النبي قال للصحابة ان الامانة حركت الصخرة من مكانها. حديس التلاتة اللي اتقفل عليهم الصخرة في ليلة شاتية. صخرة يا جماعة قد صخرة المقطم اللي نزلت على
دويقة من كزا سنة قتلت قتلت حوالي ستميت بني ادم. وكل امكانيات الدولة ما عرفتش تشيلها. صخرة نزلت يعني صخرة قد عمارة مسلا. ما حدش يقدر يشيلها نزلت الصخرة كل واحد توسل الى الله بعمل صالح. التالت قال اللهم انه كان عندي اجير. فاعطيته اجره فرفض. قال له ايه ده! انا مش هاخد
الاجر القليل ده. فنميته في مالي. هو مسلا له الف الفين جنيه تاجرت له فيهم. بقوا في خلال سنة سنتين ميت الف متين الف جنيه. فالراجل جه في يوم من الايام اتزنق الاجير قال له هات لي يا عم الالف الفين انا موافق. هات لي الفلوس فاعطيته كل ما له الالف الفين بقوا ميت متين الف جنيه
بقوا متين غنمة ولا حاجة فاديت له كل ما له. فالرجل قال اتسخر مني؟ قلت لا ولكن هذا حقك اللهم ان كنت قد فعلت هذا ابتغاء وجهك الكريم فافرج عنا ما نحن فيه فانفرجت الصخرة
الصخرة اتفتحت بسبب الامانة. يعني الصخرة اللي الامة فيها ممكن تنفرج لو الامة رجعت للامانة. يعني الصخرة اللي في حياتك ممكن بسبب الخيانة في الشغل الدنيوي تنفرج لو انت رجعت للامانة. لو شلنا الامانة لو شلنا المسؤولية يا جماعة. عشان كده النبي عليه الصلاة والسلام يقول في الحديث المرعب
في الحديث المرعب ينام الرجل النوم يعني يغفل الغفلة فتقبض الامانة من قلبه. الدين يتشال من قلبه. يغفل غفلة ابعد عن الامانة شوية يتشال الدين من قلبه. فيصبح اثرها مثل الوكت. زي نقطة كده يعني يعني حاجة كده حاجة مش
ولو هو حاسس بها ولا حد في الناس حاسس بها. ولكن القلب بدأ يتغير. ثم ينام النوم يغفل غفلة تانية ويقع في خيانة تانية. فتقبض الامل من قلبه فيصبح اثرها مثل المجل زي البربوءة اللي من جوة ميه يتقال لك انها منفوخة بس على الفاضي. الناس بيتهيأ لهم انه عنده
وهو خلاص بقى خاين ما عدش عنده امانة. النبي عليه الصلاة والسلام بيحذر من الخيانة. ان الدين بيرفع من القلوب لما بيبقى فيه خيانة يا ترى يا جماعة عواقب الخيانة ايه؟ يا ترى قبل ما نتكلم عن انواع الامانة؟ يا ترى قبل ما نتكلم عن انواع الامانات انواع المسئوليات اللي ربنا
نحطها في رقبتنا. اللهم لا تخفف حملنا ولكن قوي ظهرنا يا رب. يا ترى عواقب الخيانة ايه؟ عواقب الواحد يسرق مال عام ايه والمال الخاص ان واحد يسرق من جيب واحد فلوس ده سرق واحد. انما سرقة المال العام سرق تسعين مليون مواطن بعدد ابناء الدولة بتاعته. يا ترى عواقب ان حاكم
الشعب بتاعه ايه ؟ يا ترى عواقب الخيانة ايه ؟ اول حاجة في مرحلة كاملة يوم القيامة اسمها القنطرة. القنطرة دي عشان الامانة. القنطرة دي عشان صفة الامانة. القنطرة ديت اللي هي الحساب على الحقوق. يا اللي خدت درس عند مدرس وكلت الفلوس
هتلاقيه مستنيك. يا حاكم يا اللي خدعت شعبك هتلاقي التسعين مليون مواطن مستنيينك على القنطرة. يا اللي مشيت مع واحدة هتلاقي ابوها وعمها وخالها مستنينك وجوزها مستنينك على القنطرة يا اللي اغتبتي واحدة هتلاقيها مستنياكي على القنطرة. يبقى القنطرة دي حساب على الامانة. فيه ناس بتشهر افلاسها على القنطرة وترجع في النار تاني. يعني الامانة
رجع ناس للنار بعد ما عدوا من على الصراط. طب فيه حاجة خطيرة تانية جدا ان النبي صلى الله عليه وسلم قال انه يرسل على جنبتي الصراط الرحم والامانة. الله! هو فيه امانة على الصراط وامانة على القنطرة! يا جماعة ما انا قلت لكم الامانات انواع كتير جدا. ده احنا الوقتي ان شاء الله لما ناخد انواع الامانات
هنصدم بكمية المسؤولات المسئوليات اللي ربنا حطها في رقبتنا الامانة والرحم واقفين على الصراط. يا يوقعوك في النار يا يعدوك للجنة. يعني تخيلي كده بسبب الايمانة الامانة الانسان ممكن يترمى من على الصراط
سفير جهنم والعياذ بالله. عشان كده في ناس صالحين بيصلوا وبيصوموا في البخاري ومسلم. ويقعوا في جهنم. ويقعوا في جهنم ليه؟ عشان الاخلاق يا جماعة الاخلاق احنا بناخد بالنا من العبادات وناسيين الاخلاق. وناسيين خطورة الاخلاق. عشان كده ربنا سبحانه وتعالى لما اتكلم على الفردوس الاعلى قال قد افلح المؤمنون
يا رب ده في الاخر اولئك هم الوارثون الذين يرثون الفردوس. يا رب اهل الفردوس الاعلى مين؟ الذين هم في صلاتهم خاشعون. دي عبادات ولا اخلاق؟ عبادات والذين هم عن اللغو معرضون دي اخلاق. يبقى عبادات ثم اخلاق. والذين هم للزكاة فاعلون. عبادات تاني. والذين هم لفروجهم حافظون. اخلاق
تاني والذين هم لامانتهم وعهدهم راعون اخلاق. والذين هم على صلواتهم يحافظون عبادات. يعني يا اخوانا زي ما العبادات بتوقع في الاخلاق بتوقع في النار في ناس ممكن تقف في جهنم بسبب سوء الاخلاق. فالامانة فيه ناس بتقع في النار من على الصراط بسبب سوء الاخلاق. طب في العرض على الله. حديس مرعب
حديس يوقف القلب. قال رسول الله صلى الله عليه وسلم لا تزولا قدما عبد حتى يسأل عن اربع. ما فيش واحد هيعدي من العرض على الله. الا لما يتسأل عن اربع اشياء
لا تزولا قدم عبد حتى يسأل عن اربع اربع امانات. اخطر اربع امانات ربنا حطهم في رقبته. عن عمره. عمرك ده امانة. عن عمره صحتك دي امانة يا اللي بتشرب سجاير. انت خاين للامانة. يا اللي بتضر بصحتك يا اللي بتشرب مخدرات انت خاين للامانة
لا في اليابان لما اب وام بيأكلوا ولادهم يعني احد اخوانا كانوا في اليابان هو ومراته فكانوا بيأكلوا ولادهم اكل مسبك. واكل بقى من بتاع المصريين. لما لما في الصحة في اليابان اكتشفوا هزا الامر كانوا هياخدوا ولادهم منهم
كانوا هيصادروا ولادهم منهم قالوا لهم انتم مش امناء على ولادكم. آآ وخدوهم ادوا لهم دورة في الاكل الصحي. شفتم يا جماعة الامانة برة يا جماعة! واحنا دي الامانة شفتم مفهومنا للامانة بقى سطح ازاي؟ سبحان الله العظيم. لا تزولا قدم عبد حتى يسأل عن اربع عن عمره فيما
وعن شبابه لان الشباب ده امانة يا شاب ربنا اداك الشباب الامانة دي مش عشان تجري ورا البنات. مش عشان تقضيها في السهرات والنوادي. مش عشان انت تقضيها في الموديلات والكليبات والموبايلات ربنا اداك الشباب عشان تنصر به الدين. عشان تعبد فيه ربنا. وعن شبابه فيما ابلاه
وعن علمه مازا عمل فيه كل حديس واية ربنا علمها لك في درس او خطبة جمعة امانة هتتسأل عليها قدام ربنا. حديس حديس شفتم يا جماعة الامانة طلعت مفهوم كبير ازاي؟ وعن ما له من اين اكتسبه وفيما انفقه؟ يعني كل جنيه ربنا رزقه لك كل ريال كل دينار كل دولار كل
امانة كل يورو امانة. ربنا يسألك عنها يوم القيامة. لا تزول قدم عبد حتى يسأل عن اربع لما يتسأل عن يعني الامانة كمان على الحشر اذا جمع الله الاولين والاخرين يرفع لكل غادر لواء فيقال هذه غدرة فلان. اللي
الامانة اللي خان بلده اللي خان الثغر بتاعه والمهنة بتاعته. اللي خان المال العام. اللي خان اي امانة من الامانات اللي احنا بنقولها ديت. ربنا افضحوا فضيحة عالمية على رؤوس الخلائق كلها. يعني الامانة على الصراط
يعني الامانة على القنطرة. يعني الامانة في العرض على الله. يعني الامانة في الحشر. يعني يا جماعة من غير الامانة ما فيش نجاة في الاخرة ولا في راح في الدنيا من غير الامانة الغرب مش هيدخل في الاسلام. من غير الامانة الحياة مش هتستقيم من غير الامانة. طول ما الخيانة مالية
امة عمرنا ما هنقدر نستقيم. طب تعالوا نتكلم عن بعض انواع الامانات كده تعالوا نتكلم عن بعض انواع الامانات. من ضمن انواع الامانات مثلا على سبيل المثال امانة الحاكم. يعني ايه امانة الحاكم؟ الحاكم في رقبته
سيدنا عمر ابن الخطاب لما جابوا له كنوز كسرى فقعدوا يجيبوا له زمرد وقوت ودهب وتيجان دهب سيدنا عمر ابن الخطاب مبهور مش بالدهب بامانة اللي جابوها فبيقول ان قوم ادوا هذا الى اميرهم لقوم ذوو امانة
دول ناس عندهم امان. دول ناس عندهم دين. اللي ادوا الكلام ده للامير بتاعهم. فسيدنا علي ابن ابي طالب قال له يا امير المؤمنين عففت لعفوا ولو ركعت لرتعوا. عرفتم بقى يا جماعة الشعوب بتاعتنا ما عندهاش امانة ليه
او كثير منها ما عندوش امانة ليه ؟ لان الحاكم لو عين اولاده في مراكز كبيرة كل مسئول هيقول لك اعين ولادي الحاكم لو مد ايده على المال العام وظهر ده في حياته. كل مسئول هيقول لك امد ايدي على المال العام. فالحاكم وراه ملايين بيقتدوا به. فدي امانة
الحاكم في امانة تانية خطيرة اوي اسمها امانة التعيينات. الوقت يقول لك اه التعينات كلها وسايط ورشاوي وابن الدكتور يبقى دكتور في الجامعة. الطب يورث ولا يدرس. هو ده الكلام اللي احنا اتعلمناه واحنا داخلين كلية طب. يبقى التعيينات يا جماعة يعني ايه
يعني النبي عليه الصلاة والسلام روي عنه انه قال من استعمل رجلا على عصابة من المؤمنين يعني استعمل واحد في موقع على مجموعة من المؤمنين وفيهم من هو ارضى لله منه. فيه واحد اكفأ منه. فقد خان الله ورسوله والمؤمنين
خاين. خاين. اللي بيعاين بالواسطة. اللي بيعاين بالمحسوبية. اللي بيعاين بالرشوة. اللي بيعاين ابن فلان وبنت فلان. فقد الله ورسوله والمؤمنون. والمؤمنين وجاء رجل الى النبي صلى الله عليه وسلم فقال يا رسول الله متى الساعة؟ فقال اذا ضيعت الامانة
فانتظر الساعة. لو ما فيش امانة خلاص يبقى دول شر الناس بقى ربنا يقوم عليهم يوم القيامة. فقال وكيف اضاعتها؟ قال اذا وسد الامر الى غير اهله فانتظر الساعة. لو لقيت التعيينات بالوسايط والرشاوي ما هياش بالكفاءات
يبقى الامانة ضاعت. انتظر يوم القيامة. الناس دي تستاهل ان يوم القيامة يقوم عليها. النبي عليه الصلاة والسلام يقول اذا جمع الله الاولين والاخرين يرفع لكل غادر اللواء فيقال هذه غدرة فلان. اللي عين خان المسلمين في التعيين ده غادر. ده غدر بالمسلمين كلهم. اللي
ليه؟ لان يا اخواننا التعيين ده كل موزف في الحكومة ده واحد احنا استأمناه علينا. لما يطلع خايب. لما يبقى كان فيه اللي اكفأ منه. كان فيه وزير اكفأ من ده
كان في آآ دكتور اكفأ من ده كان فيه مدرس اكفأ من ده. كان فيه صنايعي اكفأ من ده. طب ما المسلمين كلهم تضرروا فهذه خيانة. يبقى ده نوع تاني
من انواع الامانات اسمها امانة التعيينات فيه يا جماعة امانة من ضمن الامانات الخطيرة جدا. اسمها امانة الموزف الحكومي. امانة الموظفين سواء في وظايف حكومية او وظايف قطاع امانة الموظف الحكومي حديس خطير اوي للنبي عليه الصلاة والسلام. حديس مهول يا جماعة. لو احنا فهمنا الحديس ده العامل
استعمل النبي عليه الصلاة والسلام يقول حديس حسن عن النبي عليه الصلاة والسلام قال حسنه الالباني رحمه الله العامل اذا استعمل فان اخذ الحق واعطى الحق اسمع يا كل موزف حكومة. اسمع يا كل دكتور في مستشفى. اسمع يا كل مهندس في مصلحة حكومية. اسمع يا كل
كل موظف في شركة اسمعوا يا كل موزفين الحكومة وموزفين القطاع العام والخاص. اسمع يا كل واحد شغال عند حد العامل اذا استعمل اي موظف فان اعطى الحق واخذ الحق اسمعوا الحديس اللي زلزل قلبي لما سمعته
ان شاء الله بازن الله هيغير رؤيتي حتى في المهنة بتاعتي حتى لما اروح المستشفى هيغير بازن الله سبحانه وتعالى رؤيتي في المستشفى فهو كالمجاهد في سبيل الله حتى يرجع. يعني انا عندي نبطشية من تمانية لاتنين من تمانية الصبح لاتنين
انا لو انا عامل اهو اعطيت الحق واخذت الحق. يعني ايه اخذت الحق؟ يعني ما خدتش غير مرتبي؟ ما خدتش رشوة. ما فتحتش الدرج يا استاز ايه اللي هيدفع قد اخذت الحق ما خدتش فوق فلوسي. ما خدتش فوق مرتبي
حرام موزف الحكومة ياخد هدية من عميل عنده. اعطى اخذ الحق واعطى الحق. يعني ايه اعطى الحق؟ يعني الحق اللي عليه عمله. يعني اديت الحق بتاع يعني اديت الامانة للناس يعني اشتغلت صح
يعني ما رحتش تقول انا هافطر وقعدت لك ساعتين سايب الناس هتموت عشان تخلص مصالحها. يعني ما طلعتش عينين الناس في المهنة بتاعتك. العامل اذا استعمل احفزوا الحديس ده يا جماعة. العامل اذا استعمل فان اعطى الحق واخذ الحق سوابه ايه بقى؟ الامين في شغله. الامين
في مهنته الدنيوية فهو كالمجاهد في سبيل الله حتى يرجع يعني انا من تمانية لاتنين معادي في المستشفى باخد سواب الجهاد في سبيل الله! حتى ارجع يعني كل موظف حكومة معاده مجاهد في سبيل الله. يعني انت كل ساعة بتاكلها من وقتك بدري او متأخر
كان ساعة جهاد في سبيل الله وانت ضيعتها. يعني السواب يعني الدين بتاعنا رفع الامانة للدرجة دي. يعني الدين بتاعنا عظم قدر الامانة للدرجة دي يعني الدين بتاعنا يا جماعة دين الامانة لهذه الدرجة لدرجة انه اتكلم عن الامانة بهذه السورة العظيمة
الله على النبي محمد صلى الله على النبي اللي المشركين كانوا بيخططوا لقتله وهو بيخطط لارجاع الامانات لهم. عليه الصلاة والسلام الله على النبي اللي فزع لان عنده حتة دهب خاف ينام. وهي عنده احسن يموت فيحبس عن الجنة بسببها. فوزعها قبل ما يقعد مجلس العصر
مع الصحابة رضوان الله عليهم صلى الله على النبي اللي قال والله لو ان فاطمة بنت محمد سرقت لقطعت يدها صلى الله على النبي محمد. يعني يا اخواني في الله قضية الامانة قضية كبيرة اوي. اتكلمنا لحد دلوقتي عن نوعين من انواع الامانة امانة الحاكم. امانة التعيين
اللي بيعين في الوظائف الحكومية او اي وظايف امانة الموزف الحكومي لسة امانة ايه؟ امانة المال العام. دا نوع من انواع الامانة. طيب واحد كان جاي بيقول لي يعني المال العام لو حد خد منه قلت له ده مصيبة يا ابني. يا ابني انت ترضى المال اللي انت بتاخده ده وانت مستحله ده وما فيش كان زوجته
عايزة تاخد معاش والدتها وما ينفعش تاخده وهي موزفة. فقامت عاملة ورق انها مطلقة غش عشان تاخد معاش والدتها وتصرف على ولادها قلت له كله لحم نبت من سحت فالنار اولى به. حرام. قلت له ده مال عام حرام اللي انتم بتاخدوه ده. قال لي اعمل ايه؟ قلت له انت الوقتي لو رحت سرقت محفظة واحد قال لي
لا يمكن! وازاي! قلت له ازاي! ده انت مش قادر تتقبل انك سرقت واحد. انت بتسرق تسعين مليون واحد تسعين مليون واحدة ياخدوا منك حقهم عند ربنا سبحانه وتعالى. امانة المال العام يا جماعة. امانة من ضمن انواع الامانة
امانة الاولاد ودي نوع خطير جدا بيجي الاهالي يشتكوا ويعيطوا اولادنا ما بيصلوش. ما بنعزرهمش يا اخواني. يعني ايه اولادك ما بيصلوش لازم تطلع روحك مع ولادك عشان يصلوا. احنا في مجتمع صعب
مجتمع صعب اما بدخل بيت واحد من اصحابي انا ليه مشغل لولاده سبيس تون وار تنز وديزني ونيكولوديون وام بي سي سري حرام عليك اثر هزه القنوات في تدمير دين الاطفال زي اسر روتانا وشو تايم وميلودي في تدمير دين الكبار بالزبط. اولادك دينهم بيتدمر
اعمل ايه ؟ ومراتي صرخت وقالت لي انا مش عارفة اقعد في المطبخ ومش عارفة اطبخ ومش عارفة اعمل حاجة. يا ابني حرام عليك! هتكون بيوتر ونزل المواد الدينية الاطفال من موقع زي الطريق الى الله. ركن الاطفال اللي عليه وفرج ولادك. انا اديت لولاد الكمبيوتر بتاعي. لو رحت السعودية هات الرسيفر بتاع قناة
مجد للاطفال يعني يعلم الله. انا اعلم من الاخوة من اقتطع من قوته عشان يعمل كده لولاده. بكم يعني؟ الف وخمسميت جنيه. يا سيدي انت بتدفعهم في الدروس الخصوصية وبتدفع اكتر منهم. معظم الشعب بيدفع اكتر منهم. ما تدمروش دين ولادكم يا جماعة. امانة الاولاد. طب انا اخليهم يصلوا ازاي؟ شف النبي عليه الصلاة والسلام قال ايه. ها ازا بلغ
الاطفال السابعة ايه علموا اولادكم الصلاة عند السابعة واضربوهم عليها ايه؟ مروهم بالصلاة عند السابعة واضربوهم عليها عند العاشرة. يعني من سن سبعة لسن عشرة امر يعني كل صلاة صليتي ولا لا؟ صليت ولا لا؟ تلات سنين
كل سنة تلتمية خمسة وستين يوم كل يوم خمس فروض كل فرد امر يبقى انت قبل ما تمد ايدك على ابنك في الصلاة تلات سنين في تلتمية خمسة وستين يوم في خمس فروض هتحسبهم هتلاقيهم
خمس تلاف وخمسميت مرة دعيت ابنك للصلاة ووعظت ابنك خمستلاف وخمسمية مرة تقريبا يعني. ووعظت ابنك في الصلاة كلمت ابنك الصلاة ووقفت على راس بنتك لحد ما علمتها الصلاة خمس تلاف وخمسميت مرة امانة في رقبتك قدام ربنا
قبل ما تقول ابني ما بيصليش. قبل ما تقول امد ايدي على ابني لانه ما بيصليش. كم مرة بالخمس تلاف وخمسمية امانة اديت حقهم لربنا كم مرة من خمس تلاف وخمسميت امانة اديتي حقهم لربنا. امانة الاولاد يا جماعة. يبقى كل اب بيقول اولادي ما بيصلوش اقول له اتق الله
اتق الله في امانة الصلاة بتاعت ولادك. طيب من ضمن انواع الامانات المفقودة ايه كمان من ضمن انا نفسي الحلقة تطول جدا يا جماعة. انا نفسي نتكلم في الامانات على قد ما نقدر. ولكن لو احتجنا ان احنا ناخد حلقة كمان في انواع الامانة
هناخد حلقة كمان لو احتجنا ان احنا ناخد كمان مدة في انواع الامانة ناخد يا جماعة لان لسة انواع كتير جدا جدا جدا من الامانات. لانه موضوع خطير جدا وموضوع عظيم جدا. يعني آآ آآ عشان كده يعني ممكن نقفل على هذا على هذا القدر في هذه الحلقة
كلمنا عن امانة الحاكم. اتكلمنا عن امانة التعيينات. اتكلمنا عن امانة الموظف الحكومي. والمهن الحكومية. اتكلمنا عن امانة المال العام. اتكلمنا عن امانة الاولاد وتعليم الاولاد الصلاة ودين الاولاد. اتكلمنا عن هذه الامانات. كان نفسي اتكلم معكم عن امانة الاسرة
الاب اللي عايز يتخلص من اولاده يا بابا فسحنا مراته يا عم فسحنا يروح يشترك لهم في نادي يدمر لهم دينهم نادي النوادي الفاسدة عشان ما حدش يقول له تعال فسحنا
الاب اللي سايب اولاده من غير ما يجيب لهم محفظ قرآن او يحفزهم قرآن وهو لان ما حدش هيسأله يا اخوانا الامانات يا اخوانا يا اخوانا كلكم وكلكم مسؤول. كلكم مسئول. الكلمة دي لازم ترسخ في عقلية الامة. لازم تتحفر في ضمير الامة
كان رسول الله صلى الله عليه وسلم كلما خطبنا قال لا ايمان لمن لا امانة له. ولا دين لمن لا عهد له اللي ما عندوش امانة ووفاء ما عندوش دين. اللي ما عندوش امانة ما عندوش دين. واللي ما عندوش وفاء ما عندوش دين. اللي ما عندوش امانة ما ينفعش. ما هوش
انسان مؤمن اللي ما عندوش كل انواع الحقوق والمسئوليات ما ينفعش. قلنا الامانة هي تحمل المسئولية. الحلقة الجاية ان شاء الله بازن الله. نخلص موضوع الامانة بازن الله سبحانه وتعالى وناخد التوصيات بتاعة هزا الموضوع الخطير. عايزين الامانة يا جماعة. الامانة في شغلنا الدنيوي. الامانة مع مراتك. الامانة مع ولادك. شل
شيل مسئولية دين كل من حولك. شل مسئولية المسجد الاقصى. شل مسئولية امانة كل نعمة ربنا اداها لك. شل مسئولية امانة المقدسات شل مسئولية امانة الحاجات اللي الناس ائتمنوك عليها انك ترجعها لهم. شيلوا مسئولية الامانات كلها يا جماعة. ربنا يعينا على اداء الامانة
يا رب ربنا يتولانا في اداء الامانة يا رب. ربنا يهدينا لاحسن الاخلاق. لا يهدي لاحسنها الا هو. ويصرف عنا سيئها لا يصرف سيئها الا هو. سبحانك اللهم وبحمدك. اشهد ان لا اله الا انت. استغفرك واتوب اليك. وجزاكم الله خيرا